
Nr. 29, datë 16.5.2012 

për miratimin e rregullores
“mbi minimumin e rezervës së detyruar mbajtur 
në bankën e shqipërisë nga bankat” 

Në bazë dhe për zbatim të nenit 43 shkronja “c”, të nenit  19 dhe nenit 20 të ligjit nr. 8269, datë 23.12.1997  “Për Bankën e Shqipërisë” të ndryshuar; si dhe të nenit 67 të ligjit nr. 9662, datë 18.12.2006 “Për bankat në Republikën e Shqipërisë”, i ndryshuar; Këshilli Mbikëqyrës i Bankës së Shqipërisë,

VENDOSI:

1. Të miratojë rregulloren “Mbi minimumin e rezervës së detyruar mbajtur në Bankën e Shqipërisë nga bankat”, sipas tekstit bashkëlidhur këtij vendimi.
2. Bankat zbatojnë dispozitat e rregullores së përcaktuar në pikën 1 të këtij vendimi, për periudhën bazë pasardhëse të muajit kalendarik në të cilin ky vendim hyn në fuqi.
3. Ngarkohet Departamenti i Operacioneve Monetare, Departamenti i Mbikëqyrjes, Departamenti i Emisionit, si dhe të gjitha strukturat e tjera në Bankën e Shqipërisë për zbatimin e këtij vendimi.
4. Ngarkohet Departamenti i Marrëdhënieve me Jashtë, Integrimit Evropian dhe Komunikimit për publikimin e këtij vendimi në Fletoren Zyrtare të Republikës së Shqipërisë, si dhe në Buletinin Zyrtar të Bankës së Shqipërisë.
5. Me hyrjen në fuqi të këtij vendimi, shfuqizohet vendimi nr. 43, datë 16.07.2008 i Këshillit Mbikëqyrës për miratimin e rregullores “Mbi minimumin e rezervës së detyruar mbajtur në Bankën e Shqipërisë nga bankat”, i ndryshuar.

 						KRYETARI    

